Обсъждат отлагане на фестивала „Златен лъв“ в Кан | manager.bg
Обсъждат отлагане на фестивала „Златен лъв“ в Кан
 08:11, 12.03.2020г
Снимка: Cannes Lions
Екипът на международния фестивал „Златен лъв“ в Кан обсъжда евентуалното му отлагане заради коронавируса, предаде Advertising Week. Финалното решение ще бъде обявено до 15 април.
Към момента събитието остава на датите 22-26 юни, а дали ще бъде изместено за 26-30 октомври, зависи от развитието на епидемията във Франция, една от горещите точки на заболяването, в следващите дни.
„Консултирахме се с клиентите и партньорите ни и взехме мерки да осигурим гъвкавост, ако се нуждаем от нея. Както винаги, безопасността на всички участващи е наш основен приоритет и всяко решение, което вземем, ще се отрази на това“, съобщи в официално изявление управляващият директор на ежегодното събитие, Саймън Кук.
Фестивалът „Златен лъв“ събира около 12 хил. професионалисти от маркетинговата, филмовата, музикалната и технологичната индустрия всяка година. В уебсайта на събитието все още могат да бъдат закупени билети за месец юни.
До момента във Франция има поне 1800 случая на заразени с COVID-19 и най-малко 33 жертви.
Вследствие на създалата се извънредна ситуация, бяха отменени и редица други значими мероприятия. Едно от първите такива беше Световният мобилен конгрес, насрочен за месец февруари в Барселона. Музикалният фестивал „Коачела“ бе отложен за октомври.
Британските телекоми създадоха обща комуникационна кампания
 17:31, 30.03.2020г
Коронавирусът ще „отхапе“ и от бюджетите за реклама
 01:12, 20.03.2020г
Ozone.bg се отказа от реклама, за да дари средства на Пета градска в София
 18:45, 17.03.2020г
KFC изтегли реклама от Великобритания заради коронавируса
 08:31, 17.03.2020г
 30.03.2020г България
Microsoft със 775% ръст в потреблението на облачните услуги заради карантината
 30.03.2020г Технологии
Пет от най-популярните покупки в Русия с идването на COVID-19
 30.03.2020г Свят
На днешната дата, 30 март. Рождениците днес